sukhrobnurali/uzbek-legal-corpus huggingface dataset:
“QATAGʻON QURBONLARI XOTIRASI” MUZEYI FAOLIYATINI TASHKIL ETISH TOʻGʻRISIDA
(resolution, 2002-11-08)

Oʻzbekiston Respublikasi Prezidentining “Qatagʻon qurbonlarini yod etish kunini belgilash toʻgʻrisida” 2001-yil 1-maydagi PF-2837-son Farmoniga muvofiq, mustabid tuzum yillarida qatagʻon etilgan fidoiy vatandoshlarimizning xotirasini abadiylashtirishga qaratilgan “Qatagʻon qurbonlari xotirasi” muzeyi faoliyatini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi, Respublika “Maʼnaviyat va maʼrifat” Kengashi, “Shaxidlar xotirasi” xayriya jamgʻarmasining Fanlar akademiyasi tarkibida “Qatagʻon qurbonlari xotirasi” muzeyini tashkil etish toʻgʻrisidagi taklifi maʼqullansin. 2. Quyidagilar “Qatagʻon qurbonlari xotirasi” muzeyining asosiy vazifalari etib belgilansin: qatagʻonchilik siyosatining paydo boʻlishi sabablari va oqibatlarini tadqiq etish va uni mamlakatimiz tarixining tarkibiy qismi sifatida aks ettirish; mamlakatimiz fuqarolarini va ayniqsa yosh avlodni mustaqillik va adolat tantanasi uchun kurashgan fidoiy ota-bobolarimizning xotirasiga hurmat ruhida tarbiyalash; qatagʻon qurbonlari xotirasini abadiylashtirish, ularni yod etish bilan bogʻliq maʼnaviy-maʼrifiy tadbirlarni amalga oshirish va targʻib etish; qatagʻon qurbonlarining hayoti va faoliyatini oʻrganish, ilmiy-ijodiy merosini toʻplash, nashrga tayyorlash va chop etish; muzey fondlari va ekspozitsiyalarini mamlakatimiz hamda xorijdagi turli hujjatlar va boshqa eksponatlar bilan muntazam ravishda boyitib borish. 3. “Qatagʻon qurbonlari xotirasi” muzeyi xodimlarining cheklangan soni (xizmat koʻrsatuvchi xodimlardan tashqari) 12 nafar etib belgilansin. Tuzilma va shtatlar roʻyxatini muzey direktori Fanlar akademiyasi Prezidenti bilan kelishgan holda tasdiqlashi belgilab qoʻyilsin. 4. Oʻzbekiston Respublikasi Fanlar akademiyasi ikki hafta muddatda “Qatagʻon qurbonlari muzeyi” toʻgʻrisidagi Nizomni ishlab chiqsin va belgilangan tartibda tasdiqlasin. 5. Toshkent shahar hokimligi muzey binosini mol-mulki va moddiy boyliklari bilan birga belgilangan tartibda “Qatagʻon qurbonlari xotirasi” muzeyi balansiga oʻtkazsin. 6. Oʻzbekiston Respublikasi Moliya vazirligi joriy yilda muzeyni saqlash va uning faoliyatini tashkil etish bilan bogʻliq sarf-xarajatlar uchun zarur mablagʻlar ajratsin va 2003-yildan boshlab belgilangan tartibda muzeyni saqlash xarajatlari hamda bitta yengil avtotransport sotib olish uchun tegishli mablagʻlar ajratishni nazarda tutsin. 7. Oʻzbekiston aloqa va axborotlashtirish agentligi belgilangan tartibda “Qatagʻon qurbonlari xotirasi” muzeyida bitta hukumat telefoni oʻrnatilishini taʼminlasin. 8. Mazkur qarorning, bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin
OʻZBEKISTON RESPUBLIKASI VAZIRLAR MAHKAMASINING “TOSHKENT SHAHAR HOKIMLIGINING MUNITSIPAL MULK OBYEKTLARINI SOTISH TOʻGʻRISIDA” 2002-YIL 9-AVGUSTDAGI 287-SON QARORIGA QISMAN OʻZGARTIRISHLAR KIRITISH HAQIDA
(resolution, 2012-07-06)

Kitob savdosining moddiy-texnika bazasini mustahkamlash, Vazirlar Mahkamasining “Respublikada kitob savdosi tizimini takomillashtirish chora-tadbirlari toʻgʻrisida” 2002-yil 3-avgustdagi 279-son qarorining bajarilishini taʼminlash maqsadida Vazirlar Mahkamasi qaror qiladi: 1. Toshkent shahar hokimligi hamda Oʻzbekiston matbuot va axborot agentligining “Oʻzkitobsavdo” davlat-aksiyadorlik kompaniyasi kitob doʻkonlari ijara huquqida egallab turgan binolarni Toshkent shahar hokimligining sotiladigan munitsipal mulk obyektlari roʻyxatidan chiqarish toʻgʻrisidagi taklifiga rozilik berilsin. 2. Vazirlar Mahkamasining “Toshkent shahar hokimligining munitsipal mulk obyektlarini sotish toʻgʻrisida” 2002-yil 9-avgustdagi 287-son qarorida: 1-ilovaning 3-bandi va yakuniy satri ushbu qarorga 1-ilovaga* muvofiq tahrirda bayon qilinsin; 2-ilovada: 100, 268, 518, 568, 752, 769, 808 va 929-pozitsiyalar chiqarib tashlansin, ushbu qarorga 2-ilovaga* muvofiq obyektlar bilan toʻldirilsin.
OʻZBEKISTON RESPUBLIKASI HUDUDIGA ISTEʼMOL TOVARLARI OLIB KELINIShINI TARTIBGA SOLISh TOʻGʻRISIDA” OʻZBEKISTON RESPUBLIKASI PREZIDENTINING 2002 YIL 11 IYuLDAGI PF–3105-SON FARMONIGA QOʻShIMChALAR KIRITISh HAQIDA
(decree, 2022-04-27)

Respublikaning iqtisodiy manfaatlarini himoya qilish, Oʻzbekiston Respublikasi hududiga tovarlar olib kelish chogʻida bojxona qonunchiligi qatʼiy va soʻzsiz bajarilishini taʼminlash maqsadida: 1. “Oʻzbekiston Respublikasi hududiga isteʼmol tovarlari olib kelinishini tartibga solish toʻgʻrisida” Oʻzbekiston Respublikasi Prezidentining 2002-yil 11-iyuldagi PF-3105-son Farmoni mazmuni quyidagicha boʻlgan 4-band bilan toʻldirilsin: “4. Belgilab qoʻyilsinki, 2002-yilning 10-noyabridan boshlab bojxona qonunchiligini buzgan holda koʻp va juda koʻp miqdordagi tovarlar olib oʻtilgan taqdirda jismoniy va yuridik shaxslarga tegishli boʻlgan tovarlar hamda shunday maqsadlarda foydalanilgan transport vositalari qonunchilikda belgilangan tartibda davlat egaligiga oʻtkaziladi. Oʻzbekiston Respublikasi Bosh prokuraturasi, Adliya vazirligi, Ichki ishlar vazirligi, Davlat bojxona qoʻmitasi ushbu Farmonning qoidalari ogʻishmay bajarilishini taʼminlasinlar, shuningdek huquqbuzarliklarning oldini olish maqsadida joylardagi davlat hokimiyati organlari, ommaviy axborot vositalari bilan birgalikda amaldagi qonunchilikning qoida va talablari hamda ularni buzganlik uchun javobgarlik aholi oʻrtasida keng tushuntirilishini taʼminlasinlar”. 2. Oʻzbekiston Respublikasi Prezidentining 2002-yil 11-iyuldagi PF-3105-son Farmonining 4, 5 va 6-bandlari tegishli ravishda 5, 6 va 7-bandlari deb hisoblansin. 3. Oʻzbekiston Respublikasi Adliya vazirligi Oʻzbekiston Respublikasining manfaatdor vazirliklari va idoralari bilan birga oʻn kun muddatda amaldagi qonunchilikka mazkur Farmondan kelib chiqadigan oʻzgartish va qoʻshimchalar kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin. 4. Ushbu Farmonning ijrosini nazorat qilish Oʻzbekiston Respublikasi Prezidentining Davlat maslahatchisi A.A. Azizov zimmasiga yuklatilsin.
“OʻZBEKISTON TEMIR YOʻLLARI” DAVLAT-AKSIYADORLIK KOMPANIYASINING BOShQARISh TUZILMASINI YANADA TAKOMILLAShTIRISh TOʻGʻRISIDA
(resolution, 2021-02-22)

Temir yoʻl transportini tashkil etish tizimini yanada takomillashtirish, uni boshqarishda funksional va hududiy yondashuvlarning yanada mustahkam oʻzaro bogʻliqligini taʼminlash, yuk tashishlarni boshqarish tizimini markazlashtirishdan chiqarish darajasini oshirish, shuningdek temir yoʻl transporti texnika vositalarini saqlash va ularga xizmat koʻrsatish tizimini yaxshilash maqsadida Vazirlar Mahkamasi qaror qiladi: 1. “Oʻzbekiston temir yoʻllari” davlat-aksiyadorlik kompaniyasining tugatilayotgan “Oʻztemiryoʻlyuktrans” yuk tashish boshqarmasi hamda uning mintaqaviy markazlari, shuningdek kompaniyaning tarkibiy boʻlinmalaridan berilayotgan yoʻl, elektr taʼminoti, signalizatsiya va aloqa uchastkalari, shuningdek Toshkent, Qoʻqon, Buxoro, Qarshi funksional-foydalanish vagon depolari negizida mintaqaviy (Toshkent, Qoʻqon, Buxoro, Qoʻngʻirot, Qarshi-Termiz) temir yoʻl uzellari tashkil etish toʻgʻrisidagi taklifi qabul qilinsin. 2. Quyidagilar tashkil etilayotgan mintaqaviy temir yoʻl uzellarining asosiy vazifalari etib belgilansin: tashuvlar mintaqaviy bozori konyunkturasini oʻrganish, ularning infratuzilmasini shakllantirish, shuningdek temir yoʻl tarmoqlarini rivojlantirish chora-tadbirlarini amalga oshirish; temir yoʻl transportining xizmat koʻrsatiladigan hudud doirasida barqaror va xavfsiz ishlashini taʼminlash, foydalanuvchilarga keng koʻlamda temir yoʻl xizmatlari koʻrsatish, joylardagi davlat hokimiyati va boshqaruv organlari bilan birgalikda temir yoʻl transporti boʻlinmalarining moddiy-texnika bazasini mustahkamlashga doir chora-tadbirlar kompleksini amalga oshirish; xizmat koʻrsatiladigan hududdagi temir yoʻllar tarmoqlarining barqaror ishlashini hamda tashuvlarni oʻtkazish quvvatini oshirish chora-tadbirlarini ishlab chiqish va amalga oshirish, Oʻzbekiston Respublikasi chegaralari orqali yuk va yoʻlovchi tashishlarni amalga oshirishda joylardagi bojxona va soliq organlari, chegara xizmati bilan aniq, muvofiqlashtirilgan holda oʻzaro hamkorlikni taʼminlash. 4. Belgilab qoʻyilsinki: tashkil etilayotgan mintaqaviy temir yoʻl uzellari “Oʻzbekiston temir yoʻllari” davlat-aksiyadorlik kompaniyasining yuridik shaxs maqomiga ega boʻlgan shuʼba korxonalari hisoblanadi; mintaqaviy temir yoʻl uzellari faoliyatini mablagʻ bilan taʼminlash xoʻjalik faoliyati daromadlari, shuningdek Kompaniya kengashi tomonidan belgilanadigan tartibda “Oʻzbekiston temir yoʻllari” davlat-aksiyadorlik kompaniyasining tashish jarayoni daromadlari hisobiga amalga oshiriladi. 5. Vazirlar Mahkamasining 2001-yil 3-martdagi 108-son qaroriga 1-ilova oʻz kuchini yoʻqotgan deb hisoblansin, shuningdek mazkur qarorga 2-ilovadan 11-band “Oʻztemiryoʻlyuktrans” yuk tashish boshqarmasi” soʻzlari chiqarib tashlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2003-07-02)

Oʻzbekiston Respublikasi Vazirlar Mahkamasining “Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisida”gi Farmonini amalga oshirish chora-tadbirlari haqida” 2002-yil 13-iyundagi 208-son qarorining 6-bandiga muvofiq hamda savdo va umumiy ovqatlanish sohasida soliqqa tortishga oid oʻtkazilgan monitoring natijalariga koʻra Vazirlar Mahkamasi qaror qiladi: 1. 2002-yil 1-noyabrdan boshlab Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Adliya vazirligi, Moliya vazirligi, Davlat soliq qoʻmitasi, boshqa manfaatdor vazirliklar va idoralar idoraviy normativ hujjatlarga tegishli oʻzgartirish va qoʻshimchalar kiritsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 2. Vazirlar Mahkamasining “Savdo va umumiy ovqatlanish korxonalariga soliq solish tartibi toʻgʻrisida” 2002-yil 12-iyuldagi 249-son qarori (Oʻzbekiston Respublikasi QT, 2002-y., 7-son, 41-modda) bilan tasdiqlangan Savdo va umumiy ovqatlanish korxonalarining yalpi tushumidan (tovar aylanmasi hajmidan) olinadigan yagona soliqni hisoblab chiqish va toʻlash tartibi toʻgʻrisida Nizomda: a) 10-band quyidagi tahrirda bayon qilinsin: “10. Yalpi tushumdan olinadigan yagona soliq quyidagi formula boʻyicha aniqlanadi: bunda: N — yalpi tushumdan olinadigan yagona soliq summasi; V — hisobot oyidagi yalpi tushum; S — yalpi tushumdan olinadigan yagona soliq stavkasi. Yalpi tushumdan olinadigan yagona soliqni hisoblashga misol ushbu Nizomga 2-ilovada keltirilgan”; b) 11-band oʻz kuchini yoʻqotgan deb hisoblansin; g) 2-ilovada: 1, 2 va 4-satrlar chiqarib tashlansin; 6-satrdagi “1010” raqami “910” raqami bilan almashtirilsin; 3, 5 va 6-satrlar tegishli ravishda 1, 2 va 3-satrlar hisoblansin; izoh chiqarib tashlansin; d) 3-ilovada: 1 va 3-satrlar chiqarib tashlansin; 5-satrdagi “Soliq solinadigan tushum (3-satr — 4-satr)” soʻzlari “Soliq solinadigan tushum (1-satr — 2-satr)” soʻzlari bilan almashtirilsin; 2, 4—7-satrlar tegishli ravishda 1—5-satrlar hisoblansin; “*” belgili izoh chiqarib tashlansin.
OʻZBEKISTON RESPUBLIKASI HUDUDIGA ISTEʼMOL TOVARLARI OLIB KELINIShINI TARTIBGA SOLISh TOʻGʻRISIDA” OʻZBEKISTON RESPUBLIKASI PREZIDENTINING 2002 YIL 11 IYuLDAGI PF–3105-SON FARMONIGA OʻZGARTIRIShLAR KIRITISh HAQIDA
(decree, 2021-04-30)

Oʻzbekiston Respublikasiga insonparvarlik yordami sifatida va begʻaraz texnikaviy yordam koʻrsatish uchun olib kelinayotgan tovarlarni bojxona orqali tezkor rasmiylashtirish maqsadida: 1. “Oʻzbekiston Respublikasi hududiga isteʼmol tovarlari olib kelinishini tartibga solish toʻgʻrisida” Oʻzbekiston Respublikasi Prezidentining 2002-yil 11-iyuldagi PF-3105-son Farmoni ilovasining 2-bandiga ilovaga muvofiq qoʻshimchalar kiritilsin. 2. Oʻzbekiston Respublikasi Adliya vazirligi oʻn kun muddatda manfaatdor vazirliklar va idoralar bilan birga: amaldagi qonunchilikka ushbu Farmondan kelib chiqadigan oʻzgartish va qoʻshimchalar kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin; idoralar oʻz normativ hujjatlarini mazkur Farmon qoidalariga muvofiq holga keltirishlarini taʼminlasin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. “Oʻzbekiston Respublikasi hududiga isteʼmol tovarlari olib kelinishini tartibga solish toʻgʻrisida” Oʻzbekiston Respublikasi Prezidentining 2002-yil 11-iyuldagi PF-3105-son Farmoni ilovasining 2-bandi quyidagi tahrirda bayon etilsin:
“OʻZBEKISTON RESPUBLIKASI HISOB PALATASINI TASHKIL ETISH TOʻGʻRISIDA” OʻZBEKISTON RESPUBLIKASI PREZIDENTINING 2002-YIL 21-IYUNDAGI PF–3093-SON FARMONIGA OʻZGARTIRISH VA QOʻSHIMCHALAR KIRITISH HAQIDA
(decree, 2025-11-26)

Oʻzbekiston Respublikasi Hisob palatasining faoliyatini samarali tashkil etishni, uning respublika markaziy iqtisodiyot organlari bilan oʻzaro hamkorligini muvofiqlashtirish darajasini oshirishni taʼminlash maqsadida: 3. “Oʻzbekiston Respublikasi Hisob palatasini tashkil etish toʻgʻrisida” Oʻzbekiston Respublikasi Prezidentining 2002-yil 21-iyundagi PF-3093-son Farmoni 2-bandi, 3-bandining ikkinchi xatboshi, shuningdek mazkur Farmonning 2-ilovasi oʻz kuchini yoʻqotgan deb hisoblansin. 4. Ushbu Farmonning ijrosini nazorat qilish Oʻzbekiston Respublikasi Hisob palatasining raisi S.B. Rahimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2024-11-15)

Oʻzbekiston Respublikasi Prezidentining “2002-yilning 1-sentabridan boshlab oʻqituvchilar va oʻquv yurtlari muallimlarining, ilmiy xodimlarning ish haqi miqdorlarini oshirish toʻgʻrisida” 2002-yil 7-avgustdagi PF-3112-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlariga oʻzgartirishlar kiritilsin: Oʻzbekiston Respublikasi Vazirlar Mahkamasining “Oʻzbekiston Respublikasining Mehnat kodeksini amalga oshirish uchun zarur boʻlgan normativ hujjatlarni tasdiqlash toʻgʻrisida” 1997-yil 11-martdagi 133-son qarori bilan tasdiqlangan Alohida tusga ega boʻlgan ishlardagi qisqartirilgan ish kuni belgilanadigan xodimlar roʻyxatida (Oʻzbekiston Respublikasi QT, 1997-y., 3-son, 11-modda): 6-bandning ikkinchi ustunidagi “14” raqami “18” raqamiga almashtirilsin; 7-bandning ikkinchi ustunidagi “16” raqami “20” raqamiga almashtirilsin; 8-bandning ikkinchi ustunidagi “640” raqami “800” raqamiga almashtirilsin; 9-bandning ikkinchi ustunidagi “720” raqami “800” raqamiga almashtirilsin;
Oʻzbekiston Respublikasining ayrim qonun hujjatlari normalarini bir-biriga muvofiqlashtirish toʻgʻrisidagi taklifni Oliy Majlisga taqdim etish haqida
(constitution, 2002-10-30)

Oʻzbekiston Respublikasi Konstitutsiyaviy sudi Rais B. Mustafoyev, sudyalar B. Mirboboyev, U. Bozorov, G. Pirjanov va S. Hakimovadan iborat tarkibda, Oʻzbekiston Respublikasi Konstitutsiyasining 82-moddasi va “Oʻzbekiston Respublikasining Konstitutsiyaviy sudi toʻgʻrisida”gi Qonunning 10-moddasiga amal qilgan holda Oʻzbekiston Respublikasining ayrim qonun hujjatlari normalarini bir-biriga muvofiqlashtirish toʻgʻrisidagi taklifni Oliy Majlisga taqdim etish haqidagi ishni ochiq sud majlisida koʻrib chiqdi. Ishni koʻrishga Oʻzbekiston Respublikasi Konstitutsiyaviy sudi sudyalari B. Mirboboyev, U. Bozorov va G. Pirjanovning Oʻzbekiston Respublikasining Jinoyat-protsessual kodeksi 239-moddasining ikkinchi qismini va “Oʻzbekiston Respublikasining Konstitutsiyaviy sudi toʻgʻrisida”gi Qonun 16-moddasining birinchi qismini bir-biriga muvofiqlashtirish zarurligi xususida “Oʻzbekiston Respublikasining Konstitutsiyaviy sudi toʻgʻrisida”gi Qonunning 19-moddasiga muvofiq koʻrsatgan tashabbusi asos boʻldi. Maʼruzachi-sudya G. Pirjanovning axborotini, Konstitutsiyaviy sud Raisi B. Mustafoyev, sudyalar B. Mirboboyev, U. Bozorov, S. Hakimovaning fikrlarini eshitib, Oʻzbekiston Respublikasi Konstitutsiyaviy sudi quyidagilarni aniqladi: Oʻzbekiston Respublikasining Jinoyat-protsessual kodeksi 239-moddasining ikkinchi qismida “Qamoqqa olish tarzidagi ehtiyot chorasi... Oʻzbekiston Respublikasi Konstitutsiyaviy sudining sudyasiga nisbatan — Oʻzbekiston Respublikasi Konstitutsiyaviy sudining roziligi bilan... qoʻllanilishi mumkin” deb koʻrsatilgan. “Oʻzbekiston Respublikasining Konstitutsiyaviy sudi toʻgʻrisida”gi Qonun 16-moddasining birinchi qismida esa “Konstitutsiyaviy sudning sudyasi Oliy Majlisning roziligisiz, sessiyalar oʻrtasidagi davrda esa Oliy Majlis Kengashining roziligisiz... hibsga olinishi... mumkin emas” deb mustahkamlangan. Oʻzbekiston Respublikasi Konstitutsiyaviy sudi mazkur qonunlarning normalarini bir-biriga muvofiqlashtirish zarur deb hisoblaydi. Yuqorida bayon qilinganlarga asoslanib va “Oʻzbekiston Respublikasining Konstitutsiyaviy sudi toʻgʻrisida”gi Qonunning 25 va 26-moddalariga amal qilgan holda, Konstitutsiyaviy sud qaror qildi: Oʻzbekiston Respublikasi Jinoyat-protsessual kodeksi 239-moddasining ikkinchi qismi va “Oʻzbekiston Respublikasining Konstitutsiyaviy sudi toʻgʻrisida”gi Qonun 16-moddasining birinchi qismini bir-biriga muvofiqlashtirish toʻgʻrisidagi taklif qonunchilik tashabbusi tartibida Oʻzbekiston Respublikasi Oliy Majlisiga taqdim etilsin.
OʻZBEKISTON DAVLAT KONSERVATORIYASIGA ASBOB-USKUNALAR YETKAZIB BERISH UCHUN YAPONIYA HUKUMATINING MADANIYAT SOHASIDAGI BEGʻARAZ YORDAMIDAN SAMARALI FOYDALANISH TOʻGʻRISIDA
(resolution, 2021-02-22)

Oʻzbekiston davlat konservatoriyasiga 49,7 mln Yaponiya yeni summasiga asbob-uskunalar yetkazib berish uchun Yaponiya Hukumatining madaniyat sohasidagi begʻaraz yordamidan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari H.S. Karomatov Oʻzbekiston Respublikasi Hukumati nomidan Almashuv notalarini imzolashga vakil qilinsin. 2. Quyidagilarga: Oʻzbekiston Respublikasi Madaniyat ishlari vazirligiga begʻaraz yordamni olish uchun barcha zarur tartibotlarni Yaponiya tomoni bilan kelishilgan muddatlarda rasmiylashtirish; Oʻzbekiston Respublikasi Tashqi iqtisodiy faoliyat milliy bankiga koʻrsatib oʻtilgan begʻaraz yordamga hisob-kitob xizmati koʻrsatish yuklansin. 3. Begʻaraz yordam doirasida Oʻzbekiston Respublikasiga kelayotgan asbob-uskunalar va xizmatlar bojxona toʻlovlaridan ozod qilinsin, bojxona rasmiylashtiruvi uchun yigʻimlar bundan mustasno. 4. Tashqi ishlar vazirligi Madaniyat ishlari vazirligining buyurtmanomalariga koʻra loyihani amalga oshirishda qatnashayotgan chet ellik mutaxassislarga kelish vizalari belgilangan tartibda konsullik yigʻimlari undirmasdan rasmiylashtirilishini taʼminlasin. 5. Ichki ishlar vazirligi Madaniyat ishlari vazirligining buyurtmanomalariga koʻra loyihani amalga oshirishda qatnashayotgan chet ellik mutaxassislarga davlat boji undirmasdan koʻp martalik kelish vizalari berilishini va ularning muddati uzaytirilishini, yashash joyida vaqtinchalik roʻyxatdan oʻtkazilishini va roʻyxatdan oʻtkazish muddati uzaytirilishini taʼminlasin. 6. Vakolatli bank Madaniyat ishlari vazirligining buyurtmanomalariga koʻra begʻaraz yordamga hisob-kitob xizmati koʻrsatganlik uchun Yaponiya tomonining vositachilik haqini toʻlashga soʻmlardagi mablagʻlar konvertatsiya qilinishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
Oʻzbekiston Respublikasi Oliy sudi Plenumi tomonidan qabul qilingan ayrim qarorlarga oʻzgartirish va qoʻshimchalar kiritish toʻgʻrisida
(resolution, 2002-10-25)

Respublikada oʻtkazilayotgan sud-huquq islohotlariga binoan qonunchilikka kiritilgan oʻzgartirish va qoʻshimchalar hamda “Sudlar toʻgʻrisida”gi Qonunning 17-moddasiga asosan, Oʻzbekiston Respublikasi Oliy sudi Plenumi qaror qiladi: I. Oʻzbekiston Respublikasi Oliy sudi Plenumi tomonidan qabul qilingan quyidagi qarorlarga oʻzgartirish va qoʻshimchalar kiritilsin: 1. Oliy sud Plenumining 1998-yil 17-apreldagi “Iqtisodiyot sohasidagi jinoiy ishlar boʻyicha sud amaliyotida yuzaga kelgan ayrim masalalar toʻgʻrisida”gi 11-sonli qarori: 9-bandi chiqarilsin. 2. Oliy sud Plenumining 1998-yil 17-apreldagi “Sudlar tomonidan mehnat shartnomasi (kontrakti)ni bekor qilishni tartibga soluvchi qonunlarning qoʻllanishi haqida”gi 12-sonli qarori: 21-bandi birinchi xatboshisi quyidagi tahrirda bayon etilsin: “21. Tushuntirilsinki, MKning 101-moddasiga koʻra, jamoa kelishuvi yoki jamoa shartnomasida mehnat shartnomasini ish beruvchining tashabbusi bilan bekor qilish uchun kasaba uyushmasi qoʻmitasi yoki xodimlar boshqa vakillik organining oldindan roziligini olish nazarda tutilgan boʻlsa, shartnomani bunday rozilikni olmay turib bekor qilishga yoʻl qoʻyilmaydi. Biroq, korxona tugatilishi munosabati bilan yoki MK 100-moddasining 2-qismida nazarda tutilgan asoslardan biriga koʻra, jumladan korxona rahbari, uning oʻrinbosarlari, bosh buxgalter, korxonada bosh buxgalter lavozimi boʻlmagan taqdirda bosh buxgalter vazifasini amalga oshiruvchi xodim bilan tuzilgan mehnat shartnomasi mulkdorning almashishi sababli ish beruvchining tashabbusi bilan bekor qilingan taqdirda kasaba uyushmasi qoʻmitasi yoki xodimlar boshqa vakillik organining roziligini olish talab etilmasligi eʼtiborda tutilishi lozim”. 3. Oliy sud Plenumining 1998-yil 28-dekabrdagi “Oʻzbekiston Respublikasi Oliy Majlisi tomonidan 1997-yil 26-dekabrda tasdiqlangan Bojxona kodeksining qabul qilinishi munosabati bilan sud amaliyotida vujudga kelgan ayrim masalalar toʻgʻrisida”gi 30-sonli qarori: a) 7-bandi chiqarilsin; b) 13-bandidagi “Kassatsiya va nazorat sud bosqichlari” soʻzlari “Nazorat instansiyasi sudlari” bilan almashtirilsin. 4. Oliy sud Plenumining 2001-yil 1-iyundagi “Fuqarolik ishlarini apellatsiya, kassatsiya va nazorat tartibida koʻrish amaliyoti haqida”gi 4-sonli qarori: 6-bandidagi “tuman hamda viloyat prokurorlari” soʻzlari “tuman, viloyat va ularga tenglashtirilgan prokurorlar” soʻzlari bilan almashtirilsin.
PATENT BOJLARI TOʻGʻRISIDAGI NIZOMNI VA PATENT BOJLARI STAVKALARINI TASDIQLASh HAQIDA
(resolution, 2022-07-22)

Intellektual mulk obyektlarini huquqiy muhofaza qilish sohasida Oʻzbekiston Respublikasi qonunlarini amalga oshirish maqsadida, shuningdek Oʻzbekiston Respublikasi Vazirlar Mahkamasining “Oʻzbekiston Respublikasi Davlat patent idorasining faoliyatini tashkil etish toʻgʻrisida” 2002-yil 14-iyundagi 209-son qarorini bajarish yuzasidan Vazirlar Mahkamasi qaror qiladi: 2. Belgilansinki, ular boʻyicha ish yuritish tugallanmagan ixtirolar yoki sanoat namunalariga dastlabki patentlar berishga, shuningdek amal qilish muddati tamom boʻlmagan ixtirolar yoki sanoat namunalariga dastlabki patentlar berishga buyurtmanomalar “Ixtirolar, foydali modellar va sanoat namunalari toʻgʻrisida”gi Oʻzbekiston Respublikasi Qonunining yangi tahriri kuchga kirgan kundan boshlab olti oy mobaynida tegishli patent bojlari toʻlangan taqdirda ariza beruvchi yoki patent egasining iltimosiga koʻra patent berish uchun buyurtmanomalarga aylantirilishi mumkin. 3. Oʻzbekiston Respublikasi Vazirlar Mahkamasining “EHM uchun yaratilgan dasturlar va maʼlumotlar bazalari rasmiy roʻyxatdan oʻtkazilganligi uchun undiriladigan roʻyxatga olish yigʻimlarining miqdorlari toʻgʻrisida” 1995-yil 21-avgustdagi 331-son qarori (Oʻzbekiston Respublikasi QT, 1995-y., 8-son, 30-modda) oʻz kuchini yoʻqotgan deb hisoblansin. 5. Oʻzbekiston Respublikasi Davlat patent idorasi Adliya vazirligi bilan birgalikda bir oy muddatda oʻzining idoraviy normativ-huquqiy hujjatlarini mazkur qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S.Karomatov va R.S.Azimov zimmasiga yuklansin.